сертификати за произход
сертификат за произход обикновена форма
това е непреференциален документ, доказващ произхода на стоките, който се изисква при внос в редица държави: австралия, албания, аржентина, беларус, бразилия, венесуела, виетнам, грузия, египет, индия, ирак, иран, йордания, казахстан, канада, кувейт, кндр, лаос, либия, ливан, мароко, мексико, молдова, нова зеландия, обединени арабски емирства, пакистан, перу, русия, саудитска арабия, сащ, тайван, тунис, узбекистан, украйна, филипини, чили, япония и други.

сертификатът за произход – обикновена форма, се попълва на английски, френски, немски или руски език в зависимост от изискванията на клиента, в комплект от четири екземпляра – един оригинал, две копия и молба-декларация на износителя. същият се заверява от бск.
сертификатът за произход се попълва и заверява в момента на представяне на документите.
време за заверяване: 20 минути.
цена: по скала – от 15 до 290 лв.

наименованието и описанието на информационните полета от данни е:
1. износител: в полето се записва наименованието и пълният адрес на фирмата-износител на стоката;
2. получател: в полето се записва наименованието и пълният адрес на фирмата-получател на стоката;
3. страна на произход: вписва се държавата, в която са произведени стоките;
4. информация за транспорта: в полето се записва начина на транспортиране на стоката (по море, по суша, въздушен, автомобилен и т.н.), наименованието и номера на транспортното средство, място на експедиция и местоназначение;
5. забележки: в тази клетка по желание се записва номер на фактура и/или договор, предшестващ сертификат или друг документ;
6. маркировка, брой и вид опаковки; описание на стоката (с код и/или пълно описание): в полето се записват маркировката нанесена на опаковката/ите на стоките/товарите, ако такава е означена на тях, броят и видът на опаковките и пълното наименование на стоката /стоките или се поставя митническия й/им код;
7. количество: записва се количеството на стоката с 3-буквения код на съответната мерна единица;
8. в долния край на лицевата страна на бланката "сертификат за произход" е записан текст на четири езика, с който българската стопанска камара удостоверява, че описаните в сертификата стоки произхождат от страната, посочена в поле 3. на гърба на четвъртия екземпляр – молба декларация - на сертификата за произход се попълва, подписва от оторизираното от фирмата – износител лице и подпечатва с печат на фирмата – износител декларация.
оригиналът /първият екземпляр/ на сертификата за произход се облепва с марки. стойността на марките зависи от стойността на сделката, за която се издава сертификата.



документи за изтегляне:

 формуляр за издаване на сертификат
 certificate of origin